Esports presenta l'Anuari de l'Esport de Sagunt 2018
12 d’abril 2019

![Imagen 1](/media/10amhupu/50_c_-img_2019.jpg)![Imagen 2](/media/rzjbbvce/50_c_img_2713.jpg)

Dijous passat va tindre lloc la presentació del segon Anuari de l'Esport de Sagunt, corresponent a l'any 2018, realitzat des del departament d'Esports de l'Ajuntament de Sagunt. L'escenari triat per a la presentació va ser el Centre Cívic del Port de Sagunt i a l'acte van assistir el regidor d'Esports, Miguel Chover, l'autora de la segona edició de l'anuari, Lidia Lopera així com membres representants de diferents clubs i associacions esportives del municipi, presents en l'anuari. També estigueren presents membres de la Corporació Municipal.

  

La publicació recull en quatre capítols diferents, els esdeveniments esportius del 2018, les millores en les instal·lacions, els clubs i els programes esportius municipals.

![](/media/so2fvsqm/50_c_img_20190.jpg)  
  

El regidor d'Esports, Miguel Chover, va agrair el treball de Lídia i va explicar que l'anuari és una publicació humil però prou important com perquè es visibilitze l'esport de la ciutat i que es puga tindre un record de l'any esportiu de Sagunt. Chover va destacar que “**vivim en una ciutat on es practica i s'estima molt l'esport i jo que he tingut la immensa sort de dirigir la gestió esportiva municipal durant estos últims anys he de dir que m'he trobat amb gent que sap el que fa, que estima l'esport, que es troba amb dificultats de forma diària, també amb gent que vol fer coses per l'esport i li resulta complicat i malgrat tot podem sentir-nos satisfets de pertànyer a una ciutat on de forma quotidiana més de 12.000 persones practiquen esport i més de 2.600 estan federades, per la qual cosa el volum d'esportistes a Sagunt és grandíssim**”.

  

L'autora de l'anuari, Lidia Lopera, va manifestar que haver realitzat este anuari li ha servit per a adonar-se de la quantitat d'esport que es practica a Sagunt i de la importància que li dóna l'Ajuntament “**que ho hem de valorar ja que no tots els ajuntaments aposten tant per l'esport com ho fa el de Sagunt**”. Segons l'autora, l'anuari s'estructura de manera que es dóna la mateixa importància a tots els clubs, ja que se'ls ha demanat la mateixa informació a tots per igual i es destaquen tot allò que han obtingut, els esdeveniments que han realitzat, així com les activitats que duen a terme. També es destaquen les millores en instal·lacions que s'han realitzat durant enguany “**per a donar-li eixa visibilitat i importància que es mereix l'esport**”, va recordar Lidia qui va afirmar sentir-se orgullosa formar part d'un municipi que dóna tanta importància a l'esport com és Sagunt.

  

  

![](/media/jrlowb2j/50_c_img_2716.jpg)  

*   [](http://www.facebook.com/sharer.php?u=https://aytosagunto.es/va/actualitat/esports-presenta-l-anuari-de-l-esport-de-sagunt-2018/ "Facebook")
*   [](http://twitter.com/share?url=https://aytosagunto.es/va/actualitat/esports-presenta-l-anuari-de-l-esport-de-sagunt-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-presenta-l-anuari-de-l-esport-de-sagunt-2018/ "Linked In")
*   [](mailto:?body=https://aytosagunto.es/va/actualitat/esports-presenta-l-anuari-de-l-esport-de-sagunt-2018/)